Document ID: 31976R0696

Padomes Regula (EEK) Nr. 696/76
(1976. gada 25. marts),
ar ko atkāpjas no Regulas (EEK) Nr. 2750/75 attiecībā uz sagādes procedūrām labībai, kura paredzēta kā pārtikas atbalsts
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1975. gada 29. oktobra Regulu (EEK) Nr. 2727/75 par labības tirgus kopīgo organizāciju [1], kurā izdarīti grozījumi ar Regulu (EEK) Nr. 3058/75 [2], un jo īpaši tās 28. pantu,
ņemot vērā Padomes 1967. gada 25. jūlija Regulu Nr. 359/67 EEK par rīsu tirgus kopīgo organizāciju [3], kurā jaunākie grozījumi izdarīti ar Regulu (EEK) Nr. 668/75 [4], un jo īpaši tās 23.a pantu,
ņemot vērā Komisijas priekšlikumu,
tā kā izsoles procedūras izmantošana saskaņā ar 4. panta 1. un 3. punktu Padomes 1975. gada 29. oktobra Regulā (EEK) Nr. 2750/75, ar ko nosaka kritērijus labības sagādei, kura paredzēta kā pārtikas atbalsts [5], ne vienmēr ļauj rīkoties elastīgi un ātri; tā kā tādēļ būtu jāparedz noteikumi, kas ļautu atsevišķos izņēmuma gadījumos izmantot citu procedūru,
IR PIEŅĒMUSI ŠO REGULU.
1. pants
Atkāpjoties no Regulas (EEK) Nr. 2750/75 4. panta 1. un 3. punkta, procedūru, kas atšķiras no izsoles procedūras, var izmantota izņēmuma gadījumos produktu piegādei, uz kuriem attiecas uz minētā Regula un kuri piegādāti kā pārtikas atbalsts, un ir piegādāti FOB (vai kādā atbilstošā stadijā), vai arī kādā vēlākā stadijā pēc FOB (vai kādā atbilstošā stadijā).
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Regula uzliek saistības kopumā un ir tieši piemērojama visās dalībvalstīs.
Briselē, 1976. gada 25. martā

Labels: 17
5